Rettens dom af 7. maj 2025 – Anwar Akkad mod Rådet
(Sag T-502/23) 1
(Fælles udenrigs- og sikkerhedspolitik – restriktive foranstaltninger på baggrund af situationen i Syrien – indefrysning af midler – restriktion vedrørende indrejse på medlemsstaternes område – opretholdelse af sagsøgerens navn på listerne over berørte personer, enheder og organer – kriteriet om »fremtrædende erhvervsfolk, der driver virksomhed i Syrien« – formodning for tilknytning til det syriske regime – urigtigt skøn – begrundelsespligt – ret til forsvar – ret til en retfærdig rettergang – ret til en effektiv domstolsbeskyttelse – proportionalitet – ejendomsret – ret til privatliv – skade på omdømme – nyt anbringende)
Processprog: bulgarsk
Parter
Sagsøger: Hashem Anwar Akkad (Montréal, Canada) (ved advokat S. Koev)
Sagsøgt: Rådet for den Europæiske Union (ved T. Haas og L. Hamtcheva, som befuldmægtigede)
Sagens genstand
Med søgsmålet anlagt i henhold til artikel 263 TEUF har sagsøgeren nedlagt påstand om annullation af Rådets afgørelse (FUSP) 2023/1035 af 25. maj 2023 om ændring af afgørelse 2013/255/FUSP om restriktive foranstaltninger på baggrund af situationen i Syrien (EUT 2023, L 139, s. 49), Rådets gennemførelsesforordning (EU) 2023/1027 af 25. maj 2023 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2023, L 139, s. 1), Rådets afgørelse (FUSP) 2024/1510 af 27. maj 2024 om ændring af afgørelse 2013/255/FUSP om restriktive foranstaltninger på baggrund af situationen i Syrien (EUT L, 2024/1510), og Rådets gennemførelsesforordning (EU) 2024/1517 af 27. maj 2024 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT L, 2024/1517), for så vidt som disse fire retsakter opretholder hans navn på de lister, der er knyttet som bilag til de nævnte retsakter.
Konklusion
1)    Rådet for Den Europæiske Union frifindes.
2)    Hashem Anwar Akkad betaler sagsomkostningerne.
____________
1 EUT C 338 af 25.9.2023.